钦定古今图书集成/理学汇编/文学典/第147卷 > 《观中州进贺长至表笺恭述》唐·顺之
## 钦定古今图书集成/理学汇编/文学典/第147卷 > 《观中州进贺长至表笺恭述》唐·顺之

子月开周正，朝宗协禹方。诸神将受纪，四海共迎祥。
望日扳仙仗，呼嵩绕御床。天威临下国，星使入明光。
彤管书云物，黄锺献乐章。欣逢阳道复，愿祝帝图昌。

唐《张说诗》：“海县衔恩久，朝章献寿新。”

白居易诗：“共词加宠命，合表拜恩光。”〈又〉和煖春城拜
表还。〈又〉行香拜表为公事。

刘禹锡《洛中初冬拜表》诗：“凤栖南面控三条，拜表郎
官早渡桥。”

韩愈诗：“拜章请讨，俟命起坐。”

李商隐诗：“那劳《出师表》，尽入《大荒经》。”〈又〉窦融表“已来
关右，陶侃军宜次石头。”〈又〉平明赤帖使修表，上贺嫖
姚收贼州。

王建《送司空神童》诗：“独向凤城持荐表，万人丛里有
光辉。”

司空图诗：“宴罢论诗久，亭高拜表频。”

宋余靖诗：“侍臣交表荐殊能。”

欧阳修诗：“清晨拜表上东阁，郁郁瑞气盈官庭。”
苏轼诗：“乞郡三章字半斜，庙堂传笑眼昏花。”

《陆游》诗：“绿章夜奏通明殿，乞借春阴护海棠。”〈又〉《思归
新草》《乞祠章》。

方岳诗。“《渡泸诸葛表》，《哀汴老韩诗》。”

谢翱《归朝曲》：“供帐《归朝亲奉表》。”〈又〉鼓吹曲“《间道遣进
表》，《九门望日旌》。”

《元元好问》诗：“见说人间有新异，绿章封事谢昇平。”
《明吕柟》诗：“一表才投遂隐沦。”

《后汉书周举传》：“举为平丘令，上书言当世得失，辞甚
切正。尚书郭虔、应贺等见之叹息，共上疏称举忠直，
欲帝置章御座，以为规诫。”

《皇甫嵩传》：“嵩为人爱慎尽勤，前后上表陈谏，有补益
者五百馀事，皆手书毁草，不宣于外。”

《祢衡传》：“曹操送衡与刘表。表及荆州士大夫先服其
才名，甚宾礼之，文章言议，非衡不定。表尝与诸文人
共草章奏，并极其才思。时衡出，还见之，开省未周，因
毁以抵地。表怃然为骇，衡乃从求笔札，须臾立成，辞
义可观。表大悦，益重之。”

《东观汉记》：“马援征浔阳山贼，上书除其竹林，譬如婴
儿头多蚁虱而剔之。”书奏，上大悦，出尚书，尽数日，敕
黄门取头虱章持入。

《和熹邓后逊位，手书谢表》深陈德薄不足以奉宗庙，
充小君之位也。

《三国志锺会传》注：《世语》曰：“司马景王命中书令虞松
作表，再呈辄不可意，命松更定以经。时松思竭，不能
改，心存之，形于颜色。会察其有忧，问松，松以实答。会
取视为‘定’五字。松悦服，以呈景王。王曰：‘不当尔邪？谁
所定也’？松曰：‘锺会向亦欲启之，会公见问，不敢饕其
能’。王曰：‘如此可大用，可令来’。会问松王所能，松曰：‘博
学明识，无所不贯’。会乃绝宾客，精思十日，平旦入见，
至鼓二乃出。出后，王独拊手叹息曰：‘此真王佐材也’。”
《太史慈传》：“慈字子义，东莱黄人也。少好学，仕郡奏曹
史。会郡与州有隙，曲直未分，以先闻者为善。时州章
已去，郡守恐后之求可使者。慈年二十一，以选行晨
夜取道到洛阳，诣公车门，见州吏始”欲求通，慈问曰：
“君欲通章邪？”吏曰：“然。”问：“章安在？”曰：“车上。”慈曰：“章题署
得无误邪？取来视之。”吏殊不知其东莱人也，因为取
章，慈已先怀刀，便截败之。吏踊跃大呼言：“人坏我章！”
慈将至车间，与语曰：“向使君不以章相与，吾亦无因
得败之，是为吉凶祸福等耳。吾不独受此罪，岂若默
然俱出去，可以存易”亡，无事俱就刑辟。吏言：“君为郡
败吾章，已得如意，欲复亡为？”慈答曰：“初受郡遣，但来
视章通与未耳。吾用意太过，乃相败章。今还，亦恐以
此见谴怒，故俱欲去尔。”吏然慈言，即日俱去。慈既与
出城，因遁还通郡章州家闻之，更遣吏有章，有司以
格章之故，不复见理。州受其短，由是知名。

《晋书乐广传》：“广迁侍中、河南尹。广善清言而不长于
笔，将让尹，请潘岳为表。岳曰：‘当得君意’。广乃作二百
句语，述己之志，岳因取次比，便成名笔。时人咸云：若
广不假岳之笔，岳不取广之旨，无以成斯美也。”
《述异记》：“晋末，荆州久雨，粟化为蛊虫，害民。《春秋》云‘谷
之飞为蛊’。盖是也。中郎王义兴表奏曰：‘臣闻尧生神木，而晋有蛊粟，陛下自以圣德何如’？”帝有惭色。
《宋书傅亮传》，高祖登庸之始，文笔皆是记室参军滕
演，北征广固，悉委长史王诞。自此后至于受命，表策
文诰，皆亮辞也。

《南齐书刘绘传》：“‘鱼复侯子响诛后，豫章王嶷欲求葬
之，召绘言其事，使为表。绘求纸笔，须臾便成。嶷惟足’
八字云：‘提携鞠养，俯见成人’。乃叹曰：‘祢衡何以过此’！”
《南史谢脁传》：“脁为晋安王镇北谘议、南东海太守，行
南徐州事，启王敬则反谋，上甚赏之，迁尚书吏部郎。
脁上表三让，中书疑脁官未及让，以问国子祭酒沈”
约，约曰：“宋元嘉中，范晔让吏部，朱修之让黄门，蔡兴
宗让中书，并三表。诏答。近代小官不让，遂成恒俗，恐
有乖让意。王蓝田、刘安西并贵重，初自不让，今岂可
慕此不让耶？孙兴公、孔𫖮并让记室，今岂可三署皆
让邪？谢吏部今授超阶，让别有意，岂关官之大小！㧑
谦之美，本出人情，若大官必让，便与”诣阙，章表不异。
例既如此，谓都非疑。脁让优答不许。脁好奖人才，会
稽孔𫖮粗有才笔，未为时知。孔珪尝令草《让表》以示
脁，脁嗟吟良久，手自折简写之，谓珪曰：“士子声名未
立，应共奖成，无惜齿牙馀论。”其好善如此。

《梁书任昉传》：“明帝既废郁林王，始为侍中、中书监、骠
骑大将军、开府仪同三司、扬州刺史、录尚书事，封宣
城郡公，加兵五千，使昉具表草。其辞曰：臣本庸才，智
力浅短，太祖高皇帝笃犹子之爱，降家人之慈。世祖
武皇帝情等布衣，寄深同气。武皇大渐，实奉话言。虽
自见之明，庸近所蔽，愚夫一至，偏识量己，实不忍自”
固于缀衣之辰，拒违于玉几之侧，遂荷顾托，导扬末
命。虽嗣君弃常，获罪宣德，王室不造，职臣之由。何者？
亲则东牟，任惟博陆，徒怀子孟社稷之对，何救昌邑
争臣之讥？四海之议，于何逃责？陵土未干，训誓在耳。
家国之事，一至于斯，非臣之尤，谁任其咎？“将何以肃
拜高寝，虔奉武园，悼心失图，泣血待”且，宁容？复徼荣
于家耻，宴安于国危，骠骑上将之元勋，神州仪刑之
列岳，尚书是称司会，《中书》实管王言，且虚饰宠章，委
成御侮，臣知不惬，物谁谓宜？但命轻鸿毛，责重山岳，
存没同归，毁誉一贯。辞一官不减身累，增一职，已黩
朝经，便当自同体国，不为饰让。至于功均一匡，赏同
千室，光宅近甸，奄有“全邦，殒越为期，不敢闻命，亦愿
曲留降鉴，即垂听许。钜平之恳诚必固，永昌之丹慊
获申，乃知君臣之道，绰有馀裕，苟曰易昭，敢守难夺。”
帝恶其辞，斥甚愠。昉由是终建武中，位不过列校。
《刘之遴传》：“之遴为太学博士，时张稷新除尚书仆射，
托任昉为让表。昉令之遴代作，操笔立成。昉曰：‘荆南
秀气，果有异才，后仕必当过仆’。”御史中丞乐蔼，即之
遴舅，宪台奏弹，皆之遴草焉。

《陈书沈炯传》：“王僧辩羽檄军书，皆出于炯。及简文遇
害，四方岳牧，皆上表于江陵劝进。僧辩令炯制表，其
文甚工，当时莫有逮者。炯为魏人所虏，魏人甚礼之，
授炯仪同三司。炯以母老在东，恒思归国，恐魏人爱
其文才而留之。恒闭门却扫，无所交游。时有文章，随
即弃毁，不令流布。尝独行，经汉武通天台，为表奏之”，
陈己思归之意。其辞曰：“臣闻乔山虽掩，鼎湖之灵可
祠；有鲁既荒，大庭之迹无泯。伏惟陛下降德猗兰，纂
灵丰谷，汉道既登，神仙可望，射之罘于海浦，礼日观
而称功，横中流于汾河，指柏梁而高宴，何其乐也，岂
不然欤！既而运属上仙，道穷晏驾，甲帐珠帘，一朝零
落；茂陵玉碗，宛出人间。陵云故基，共原田而膴膴；别
风馀址，对陵阜而茫茫。羁旅缧臣，能不落泪！昔承明
既厌，严助东归，驷马可乘，长卿西返。恭闻故实，窃有
愚心，黍稷非馨，敢忘徼福。”奏讫，其夜炯梦见有宫禁
之所，兵卫甚严，炯便以情事陈诉。闻有人言：“甚不惜，
放卿还，几时可至？”少日，便与王克等并获东归。
《姚察传》：“察转中卫仪同，始”兴王府记室参军，吏部尚
书徐陵时领著作，复引为史佐。及陵《让官致仕》等表，
并请察制焉。陵见叹曰：“吾弗逮也。”

《谢贞传》：贞迁南平王友，加招远将军，掌记室事，府长
史汝南周确新除都官尚书，请贞为让表。后主览而
奇之，尝因宴席问确曰：“卿表自制邪？”确对曰：“臣表谢
贞所作。”后主因敕舍人施文庆曰：“谢贞在王处未有
禄秩，可赐米百石。”

《徐伯阳传》：“天嘉二年，诏侍晋安王读，寻除司空侯安
都府记室参军事。安都素闻其名，见之降席为礼。甘
露降乐游苑，诏赐安都令，伯阳为谢表，世祖览而奇
之。”

《魏书胡方回传》：“方回，安定临泾人。父义周，姚泓黄门
侍郎。方回，赫连屈丐中书侍郎。涉猎史籍，辞彩可观，
为《屈丏统万城铭》《地祠碑》诸文，颇行于世。世祖破赫
连昌，方回入国，雅有才尚，未为时所知也。后为北镇
司马，为镇修表，有所称庆。世祖览之嗟美，问谁所作，
既知方回，召为中书博士。”

《高聪传》：聪为辅国将军南讨，望风退败，高祖恕死，徙平州为民。行届瀛州，属刺史王质获白兔将献，托聪
为表。高祖见表，顾谓王肃曰：“在下那得复有此才，而
令朕不知也。”肃曰：“比高聪北徙，此文或其所制。”高祖
悟曰：“必应然也，何应更有此辈。”

《北史董绍传》：孝武崩，周文与百官推奉，文帝上表劝
进。令吕思礼、薛憕作表，前后再奏。帝尚执谦冲，不许。
周文曰：“为文能动至尊，唯董公耳。”乃命绍为第三表，
操笔便成表奏。周文曰：“开进人意，不当如此也。”及登
祚，方任用之。

《北齐书卢文伟传》：文伟子询祖，袭祖爵大夏男。有术
学，文章华靡，为后生之俊，举秀才入京。李祖勋尝宴
文士，显祖遣小黄门敕祖勋曰：“茹茹既破，何故无贺
表？”使者伫立待之，诸宾皆为表，询祖俄顷便成。后朝
廷大迁除，同日推拜。询祖立于东止车门外，为二十
馀人作表，文不加点，辞理可观。

《邢邵传》：“邵迁著作佐郎，深为领军元叉所礼。叉新除，
迁尚书令。李神儁与陈郡袁翻在席，叉令邵作谢表，
须臾便成，以示诸宾。神儁曰：‘邢邵此表，足使袁公变
色’。”孝昌初，与黄门侍郎李琰之对典朝仪。自孝明之
后，文雅大盛。卲雕虫之美，独步当时。每一文初出，京
师为之纸贵，读诵俄遍远近。于时袁翻与范阳祖莹，
位望通显，文笔之美，见称先达，以卲藻思华赡，深共
嫉之。每洛中贵人拜职，多凭卲为谢表。尝有一贵胜
初受官，大集宾食，翻与卲俱在座，翻意主人托其为
《让表》，遂命卲作之。翻甚不悦，每告人云：“邢家小儿，当
客作章表。”自买黄纸，写而送之。卲恐为翻所害，乃辞
以疾。属尚书令元罗出镇青州，启为府司马，遂在青
土，终日酣赏，尽山泉之致。

《周书柳庆传》：庆除尚书都兵郎中如故，并领记室。时
北雍州献白鹿，群臣欲草表陈贺，尚书苏绰谓庆曰：
“近代以来，文章华靡。逮于江左，弥复轻薄。洛阳后进，
祖述不已。相公柄民轨物，君职典文房，宜制此表，以
革前弊。”庆操笔立成，辞兼文质。绰读而笑曰：“枳橘犹
自可移，况才子也！”

《隋书李德林传》：“德林举秀才入于邺，任城王湝因遗
尚书令杨遵彦书云：燕赵固多奇士，此言诚不为谬。
今岁所贡秀才李德林者，文章学识，固不待言。观其
风神器宇，终为栋梁之用。至如经国大体，是贾生、晁
错之俦；雕虫小技，殆相如、子云之辈。今虽唐虞君世，
俊乂盈朝，然修大厦者，岂厌夫良材之积也！吾尝见
孔文举《荐祢衡表》云：‘洪水横流，帝思俾乂以正平比
夫大禹，常谓拟谕非伦，今以德林言之，便觉前言非
大’。”遵彦即命德林制《让尚书令表》，援笔立成，不加治
点，因大相赏异，以示吏部郎中陆卬，卬云：“已大见其
文笔，浩浩如长河东注。比来所见后生制作，乃涓浍
之流耳。”卬仍命其子乂与德林周旋，戒之曰：“汝每事
宜师此人，以为模楷。”

《李谔传》：“谔为治书侍御史，以属文之家，体尚轻薄，递
相师效，流宕忘反。于是上书曰：‘开皇四年，普诏天下，
公私文翰，并宜实录’。”其年九月，泗州刺史司马幼之
文表华艳，付所司治罪。自是公卿大臣，咸知正路，莫
不钻仰坟集，弃绝华绮，择先王之令典，行大道于兹
世。

《唐书苏味道传》：“味道举进士中第，累调咸阳尉，吏部
侍郎裴行俭才之。会征突厥，引管书记裴居道为左
金吾卫将军，倩味道作章，揽笔而具，闲彻清密，当时
盛传。”

《岑文本传》：“文本孙羲，为中书舍人。中宗时，武三思用
事，敬晖欲上表削诸武封王者，众畏三思，不敢为草，
独羲为之，词谊劲切，由是下迁秘书少监。”

《李翰传》：“张巡死，睢阳人媢其功以为降贼。肃宗未及
知《翰传》巡功状，表上之，帝由是感悟，而巡大节白于
世，义士多之。”

《颜真卿传》：“真卿字清臣，李希烈党周曾、康秀林等谋
袭希烈，奉真卿为帅。事泄，曾死，乃拘送真卿蔡州。真
卿度必死，乃作遗表、墓志、祭文。”

《李澄传》：“澄始封陇西公，后乃进王爵。每上章必叠署
二封，士大夫笑其野。”

《温廷皓传》：“咸通中，署徐州观察使崔彦曾幕府。庞勋
反，以刃胁廷皓，使为表求节度使。廷皓绐曰：‘表闻天
子，当为公信宿思之’。勋喜，归与妻子决，明日复见，勋
索表，倨答曰：‘我岂以笔砚事汝耶？其速杀我’！勋熟视
笑曰：‘儒生有胆耶！吾动众百万，无一人操檄乎’？囚之，
更使周重草表。彦曾遇害，廷皓亦死，诏赠兵部郎中。”
《旧唐书刘祎之传》：“初，祎之既下狱，睿宗为之抗疏申
理。祎之亲友咸以为必见原宥，窃贺之。祎之曰：‘吾必
死矣。太后临朝独断，威福任己。皇帝上表，徒使速吾
祸也。祎之在狱时，尝上疏自陈，及临终，既洗沐而神
色自若，命其子执笔草谢表。其子将绝，殆不能书，监
刑者促之。祎之乃自操数纸，援笔则’”成，词理恳至，见
者无不伤痛。时麟台郎郭翰、太子文学周思钧共称欲其文。则天闻而恶之，左迁翰为巫州司法，思钧为
播州司仓。

《令狐楚传》：“李说、严绶、郑儋相继镇太原，皆辟为从事。
自掌书记至节度判官，历殿中侍御史。楚才思俊丽，
德宗好文，每太原奏至，能辨楚之所为，颇称之。郑儋
在镇暴卒，不及处分后事，军中喧哗，将有急变。中夜，
十数骑持刃迫楚至军门，诸将环之，令草遗表。楚在
白刃之中，搦管即成，读示三军，无不感泣，军情乃安。”
自是声名益重。

开成二年，楚疾甚，前一日，召从事李商隐曰：“吾气魄
已殚，情思俱尽，然所怀未已，强欲自写，闻天恐辞语
乖舛，子当助我成之。”即秉笔自《书》曰：“臣永惟际会，受
国深恩，以祖以父，皆蒙褒赠，有弟有子，并列班行。全
腰领以从先人，委体魄而事先帝，此不自达，诚为甚
愚。但以永去泉扃，长辞云陛，更陈尸谏，犹进瞽言，虽
号叫而不能，岂诚明之敢忘。今陛下春秋鼎盛，寰海
镜清，是修教化之初，当复理平之始。然自前年夏秋
已来，贬谴者至多，诛戮者不少。望普加鸿造，稍霁皇
威，殁者昭洗以云雷，存者霑霈以雨露，使五谷嘉熟，
兆人安康。纳臣将尽之苦言，慰臣永蛰之幽魄。”
《大唐新语》：“狄光嗣，仁杰长子也，历淄、许、贝”等州刺史，
居丧备礼。睿宗朝，起复太府少卿，光嗣频表不赴，乃
降敕曰：“朕念卿家门，忠于王室，夺卿情礼，以展殊恩。
屡表固陈，词理恳至，循环省览，有足可矜。今遂所请，
用劝浮薄，待卿情礼云毕，更俟后命。仍编入史。”
元宗尝赐握兵都将郭知运等内人天军节度、太原
尹王皎独不受，上表曰：“臣事君，犹子事父，在《三》之义，
宁有等差。岂有经侍宫闱，而臣子敢当恩贶，以死自
誓！”固辞不受，优诏许之。

李辅国求宰相，肃宗谓之曰：“卿勋业则可，公卿大臣
不欲，如之何？”又讽裴晃等速表荐己。肃宗患之，乃谓
萧华曰：“辅国求为宰相，若公卿表求，不得不与。卿与
裴晃蚤为之所。”华出问晃，晃曰：“初无此事，臂可截也，
表不可为也。”华奏之，上大悦。

《因话录》：裴晋公平淮西后，宪宗赐玉带一条，公临薨
却进，使门人作表，皆不如意。公令子弟执笔，口占状
曰：“内府之珍，先朝所赐，既不敢将归地下，又不合留
向人间，谨却封进。”闻者叹其简切而不乱。

《北梦琐言》：李商隐员外依彭阳，令狐楚以笺奏受知
相国危疾，有宝剑尝为君上所赐，将进之，命李起草，
不惬其旨，因口占云：“前件武库神兵，先皇特赐，既不
合将归泉下，又不宜留在人间。”时人服其简当。
唐太和中，李德裕镇浙西，有刘三复者，少贫苦学，有
才思。时中人赍御书至，以赐德裕，德裕试其所为，谓
曰：“子可为我草《表》，能立就。”或归以创之，三复曰：“文理
贵中，不贵其速。”德裕以为当言。三复又请曰：“鱼歌樵
唱，皆传公述作，愿以文集见示。”德裕出数轴与之，三
复乃体而为表，德裕嘉之，因遣诣阙求试，果登第，历
任台阁。

《清波杂志》：白屋同愁，已失凤鸣之侣；朱门自乐，难容
乌合之人。唐郑光镇河中，宣宗欲封其妾为夫人，上
表辞焉，书记田绚之辞也。宣宗大喜曰：“谁教阿舅作
此好文？”左右以绚对，便欲以翰林召之，以不繇进士
遂止。

《北梦琐言》：黄巢入广州，执节度使李佋，随军至荆州，
令佋草表，述其所怀，佋曰：“某骨肉满朝，世受国恩，腕
即可断。”表终不为领，于江津害之。

《十国春秋·吴周本传》：齐王知诰将受禅，徐玠、周宗等
以本及李德诚名位隆重，讽之，使率群臣劝进。本已
昏老，其少子弘祚惧家祸，代署表上之。本初不知，犹
谓所亲曰：“我受吴室厚恩，老矣，复能推戴异姓乎？”临
川王濛既降爵为公，诛死，本随众至建康劝进，由是
愧恨，属疾，数月卒。

《前蜀冯涓传》：涓生平尤工于章奏。先是景福间，高祖
杀陈敬瑄田令孜，命涓草表曰：“开匣出虎，孔宣父不
责他人，当路斩蛇孙叔敖。”盖非利己，专杀不行于阃
外，先机恐失于彀中。一时为中朝所诵。

《后蜀李昊传》：初，前蜀降唐，昊草其表。后主之降也，其
表亦是所为。蜀人潜署其门曰：“世修降表李家。”见者
哂之。

《楚李弘节传》：弘节，弘皋弟也。少有文学，与弘皋同居
莫府。同光初，武穆王拜江南诸道都统，唐昭宗诏赐
战马数百疋，王属弘皋草谢表。会弘皋文思艰涩，顾
谓弘节曰：“马有旋风之队，那得一事作对？”弘节曰：“独
不闻军有偃月营耶？”弘皋欣然捉笔云：“寻当偃月之
营，摆作旋风之队。”表成，王大称赏，其警敏如此。
《吴越罗隐传》：武肃王初授镇海节度使，令沈崧草谢
表，盛言浙西繁富。成以示隐，隐曰：“今浙西兵火之馀，
日不暇给，朝廷执政方切于贿赂，此表入奏，执政岂
无意要求耶？迺请更其略曰：‘天寒而麋鹿常游，日暮

晔，隐为贺表云：“左则虞舜之全文，右则姬”昌之半字，
京师称为第一。